**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Једанаесте посебне сједнице Народне скупштине Републике Српске,**

**одржане 28. марта 2024. године**

Једанаеста посебна сједница Народне скупштине Републике Српске одржана је 28. марта 2024. године у Бањој Луци.

Предсједник Народне скупштине Републике Српске др Ненад Стевандић отворио је Једанаесту посебну сједницу и констатовао да постоји кворум за рад, те да су одсуство са сједнице најавили народни посланици: Ацо Станишић, Зоран Кокановић, Милан Милаковић, Славенко Ристић, Ненад Лаловић, Александра Ступар Радић, Диана Чекић, Жељко Дубравац и Синиша Мијатовић. Неколико народних посланика је најавило кашњење.

На почетку сједнице предсједник је обавијестио присутне да ће се радити док се не исцрпи дневни ред Једанаесте посебне сједнице Народне скупштине Републике Српске, а да ће ***дан за гласање***бити по окончању расправе о предложеној тачки дневног реда.

На основу чл. 170 и 171 Пословника Народне скупштине Републике Српске (у даљем тексту Пословник) сједница је заказана на захтјев предсједника Републике, предсједника Народне скупштине и предсједника Владе Републике Српске и српског члана Предсједништва БиХ из Републике Српске.

Посланици су усвојили

**ДНЕВНИ РЕД**

1. **Разматрање актуелне безбједносне и политичке ситуације у свијету са аспекта реперкусија на Републику Српску – приједлог предсједника Републике, предсједника Народне скупштине, предсједника Владе и српског члана Предсједништва БиХ**

**са**(присутно 72, гласало 69) ***60 гласова за, ниједним против и 9 посланика се уздржало од гласања.***

**Ад – 1: Разматрање актуелне безбједносне и политичке ситуације у свијету са аспекта реперкусија на Републику Српску – приједлог предсједника Републике, предсједника Народне скупштине, предсједника Владе и српског члана Предсједништва БиХ.**

Уводно излагање о овој тачки дневног реда, поднијели су: Жељка Цвијановић, српски члан Предсједништва БиХ из Републике Српске, Радован Вишковић, предсједник Владе Републике Српске, Ненад Стевандић, предсједник Народне скупштине Републике Српске и Милорад Додик, предсједник Републике Српске.

Прије почетка посланичке расправе, обратили су се предсједници политичких партија по редослиједу:

* Милан Миличевић, СДС,
* Бранислав Бореновић, ПДП,
* Небојша Вукановић, За правду и ред,
* Милорад Додик, СНСД,
* Петар Ђокић, СП,
* Недељко Чубриловић, ДЕМОС,
* Ненад Стевандић, УС и
* Дарко Бањац, НПС.

Затим су услиједила обраћања у име клубова посланика по члану 132 Пословника.

У посланичкој расправи, учествовали су: Срђан Мазалица, Вукота Говедарица, Жељка Цвијановић, српски члан Предсједништва БиХ из Републике Српске, Игор Црнадак, Милорад Додик, предсједник Републике Српске, Рамиз Салкић, Радован Вишковић, предсједник Владе Републике Српске, Ђорђе Вучинић, Огњен Бодирога, Небојша Вукановић, Милан Петровић, Перо Ђурић, Миланко Михајилица, Ања Љубојевић и Радислав Дончић.

Криви навод или реплику, имали су: Зора Видовић, министар финансија, Небојша Вукановић, Срђан Мазалица, Мирјана Орашанин, Саво Минић, министар пољопривреде, шумарства и водопривреде, Ненад Стевандић, Милан Петровић, Игор Црнадак, Милош Букејловић, потпредсједник Владе Републике Српске, Перо Ђурић, Наташа Радуловић, Рамиз Салкић, Ранка Перић Ромић, Денис Шулић, министар трговине и туризма, Синиша Каран, министар унутрашњих послова, Огњен Бодирога, Вукота Говедарица, Милан Савановић, Игор Жунић и Маја Драгојевић Стојић.

Повреду Пословника пријавио је Небојша Вукановић *(члан 140 – присутно 72, гласало 18 – 17 гласова за, 1 против и ниједан посланик се није уздржао од гласања); (члан 139 – присутно 72, гласало 20 – 20 гласова за, ниједан против и ниједан посланик се није уздржао од гласања); (члан 138 – присутно 72, гласало 18 – 18 гласова за, ниједан против и ниједан посланик се није уздржао од гласања).*

Клубови посланика СНСД, СП, ДЕМОС, УС, НПС и посланичке групе СПС и ДНС поднијели су закључке.

Закључена је расправа.

Завршну ријеч о овој тачки дневног реда поднио је Милорад Додик, предсједник Републике Српске.

*У* ***дану за гласање***,29. марта 2024. године*,* своје одсуство најавили су народни посланици: Ацо Станишић, Зоран Кокановић, Милан Милаковић, Славенко Ристић, Ненад Лаловић, Александра Ступар Радић, Диана Чекић, Жељко Дубравац, Синиша Мијатовић, Амир Хуртић, Петко Ранкић, Мирсад Дуратовић, Рамиз Салкић, Небојша Дринић, Недељко Гламочак, Мирна Савић Бањац, Игор Црнадак, Тања Вукомановић, Милка Савић, Саша Грбић и Андреа Гајић.

**Ад – 1: Разматрање актуелне безбједносне и политичке ситуације у свијету са аспекта реперкусија на Републику Српску – приједлог предсједника Републике, предсједника Народне скупштине, предсједника Владе и српског члана Предсједништва БиХ**

**Закључак о усвајању Информације о актуелној безбједносној и политичкој ситуацији у свијету са аспекта реперкусија на Републику Српску *усвојен је са*** *(присутно 60, гласало 56)* ***45 гласова за, ниједним против и 11 посланика се уздржало од гласања.***

Закључци клубова посланика СНСД, СП, ДЕМОС, УС, НПС и посланичке групе СПС и ДНС

1. Народна скупштина Републике Српске тражи да се од стране колонијалне управе у року од 7 дана пониште све одлуке Кристијана Шмита, који се лажно представља као високи представник.

1. Уколико се први закључак не испуни, Народна скупштина Републике Српске тражи да се у најкраћем периоду одржи сједница Парламентарне скупштини БиХ и:

Прогласе недозвољеним и ништавним све одлуке Кристијана Шмита који се лажно представља као високи представник.

Да се забрани органима БиХ примјена тих одлука.

Да прогласе сајт ОХР неприхватљивим и антизаконитим мјестом објаве аката.

Да забрани Службеном гласнику БиХ да објављује акте странаца и њихових организација,

Да се на истој сједници Парламентарне скупштине БиХ донесе Изборни закон БиХ, са свим побољшањима који се тичу изборног интегритета и да се развласти ЦИК у његовом антиуставном дјеловању,

Да се постигне политички консензус о даљем европском путу БиХ и да се тај процес битно убрза,

Да се донесе Декларација и потврди територијални интегритет БиХ.

1. Уколико се не испоштује Закључак број 2. Народне скупштине Републике Српске, Народна скупштина Републике Српске тражи од изабраних представника да престану одлучивати на нивоу БиХ и да се више не враћају у тај процес.

Народна скупштина Републике Српске тражи од политичких странака из Републике Српске који су у партнерству са политичким странкама из Федерације на нивоу БиХ да формално и суштински напусте то партнерство.

Народна скупштина Републике Српске ће донијети своју Декларацију и потврдити територијални интегритет БиХ предвиђен Уставом БиХ са два ентитета и три конститутивна народа.

Република Српска ће активирати све закључке и одлуке Народне скупштине и других институција и наставити их извршавати.

Република Српска ће се повући из свих споразума (о војсци, индиректним порезима, ВСТС) у исто вријеме поштујући Устав БиХ.

Народна скупштина Републике Српске ће донијети Изборни закон Републике Српске.

Република Српска очекује да се на предстојећем Ускршњем сабору потврди кршење Дејтонског споразума.

1. Република Српска је опредјељена за потпуно поштовање и досљедно примјењивање међународног права, Општег оквирног споразума за мир у БиХ и Устава Републике Српске.

1. Осуђујемо и одбацујемо противуставно дјеловање дијела Међународне заједнице, тзв. високог представника и институција БиХ, којима се настоји еродирати уставноправна позиција Републике Српске и ојачати институције БиХ.

1. Осуђујемо и одбацујемо кориштење Суда и Тужилаштва БиХ као инструмента којима се настоји наметнути примјена одлука тзв. високог представника и Уставног суда БиХ које су у супротности са одредбама Општег оквирног споразума за мир у БиХ и његових анекса IV и X.

1. Осуђујемо и одбацујемо кориштење санкција Министарства финансија САД као средства притиска на грађане, политичке партије и организације, али и демократски изабране функционере Републике Српске којима се крше њихова људска права и слободе.

1. Кориштење пријетњи и насиља против грађана Републике Српске и њених функционера, у циљу да се застраши или принуди Република Српска да прихвати противуставно дјеловање дијела међународне заједнице, тзв. високог представника и институција БиХ, без одлука Савјета безбједности Уједињених нација, биће сматрано актом тероризма.

1. Народна скупштина Републике Српске заједно са надлежним институцијама и органима Републике Српске ће предузети потребне мјере да би заштитила права и слободе својих грађана и неутралисала посљедице противуставног дјеловања на својој територији.

1. Ови закључци ступају на снагу наредног дана од дана доношења.

***Закључци су усвојени са*** *(присутно 60, гласало 56)* ***45 гласова за, ниједним против и 11 посланика се уздржало од гласања.***

Предсједник је закључио Једанаесту посебну сједницу Народне скупштине Републике Српске.

У складу са чланом 174 став 10 Пословника саставни дио овог записника је стенограм од 226 страна, тонски и видео-запис Једанаесте посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***